Wannan harshen Turanci ne na cikin gida wanda kusan yawancin 'yan Nijeriya ke amfani dashi. Ana kiran yaren wata sa'in da pijin ko broken english. Akan yi amfani da harshen a matsayin pijin, ingausa, ko kuma a salon fasahar sarrafa harshe wanda ake amfani dasu dangane da yanayin mu'amala. Akwai littafi da akayi don koyar da harshen pidgin kuma ya samu karbuwa matuka a gurin mutane. Ba a Najeriya kadai ake amfani da wannan harshen na Pidjin ba, har da kasashe ketare kamar Benin, Ghana, Cameroon da sauransu. Misalin ya kake? a turance wato how are you? zai zama how you dey? a harshen pidjin. Ana amfani da harshen pidjin a sassa daban daban na Najeriya, amma har yanzu ba'a zartar dashi a matsayin 'yantaccen harshe ba. Harshen pidjin ya bada damar cudanya tsakanin harsuna daban daban na Najeriya kuma ana amfani da ita wajen magana a sassa daban daban na kasar. Yawancin harsuna daban daban (250) na Najeriya na iya amfani da yaren pidjin sai dai akwai bambanci wasu kalmomi dangane da wurare.